BMTning Suriya bo‘yicha maxsus elchisi Staffan de Mistura Suriyadagi inqiroz Afg‘oniston va Iroqdagi urushlardan farq qilishini aytib o‘tdi. U bu farqni AQShning Suriyani barqarorlashtirish bo‘yicha strategiyasi nimadan iborat ekani haqida tushunchaga ega emasligini bilan izohlagan. U amerikaliklarning Suriyadagi harakatlari tinchlikka olib kelmayotganini ta’kidlagan. «Menga hozir yetishmayotgan bir narsa bor, — bu amerikaliklar strategiyasini qanaqaligini bilib, boshqa davlatlar strategiyasi bilan solishtirish orqali balansni aniqlash», — degan de Mistura Myunxen konferensiyasidagi chiqishida. U shuningdek, Iroq va Afg‘onistondagi urushlar ham «yetarlicha og‘ir oqibatlarga ega ekani»ni qayd etgan. «Bu hududlarda ham vaziyat og‘ir, ammo Suriyadagi kabi emas», — deydi de Mistura.